Ettersom oversetterne arbeider i oversettingsverktøy, trenger vi redigerbare filer som kan brukes i disse verktøyene. PDF-filer er dessverre ikke redigerbare. Vi kan selvfølgelig gjøre om PDF-filen til Word-format, men da blir ikke resultatet så bra, fordi linje- og sideskift ikke lenger følger kildetekstens format. Vi kan klargjøre en PDF-fil og lage en “ny” original, men det blir dyrere for deg og tar litt lengre tid. Det enkleste er at vi får selve arbeidsfilen som dokumentet er laget i. Det er ofte InDesign. Hvis dokumentet inneholder bilder med tekst, må vi også få tilgang til disse.